Reĝa Muzeo pri Belarto ĉe Antverpeno

eta|283x283ra|La KMSKA en la dua tago de la remalferma festivalo
[eta|255x255ra|Artverko *Mimesis* de Lili Dujourie sur la [piedestalo de la KMSKA en Antverpeno]]
La **Reĝa Belarta Muzeo** (**RBMA**, , akronime **KMSKA**) estas arthistoria muzeo en Antverpeno, la plej granda muzeo en la urbo. Ĝi estas lokita en belega artotemplo el la 19-a jarcento. La nuntempa hejmo de la muzeo estas monumenta kaj majesta konstruaĵo sur Leopold De Waelplaats, kiu estis konstruita inter 1884 kaj 1890 surbaze de dezajnoj fare de Jan Jacob Winders kaj Frans Van Dijk kaj estis malfermita la 11-an de aŭgusto 1890.

La kolekto, konsistanta el 7600 pentraĵoj,  precipe de sud-nederlandaj kaj flandraj artistoj, ekde la Flandraj Primitivuloj laŭ Petro Paŭlo Rubens ĝis James Ensor. Oni krome retrovas eksterlandajn majstrojn kiel Nicolas Fouquet kaj Amedeo Modigliani.

## Priskribo
La RBMA estas la plej granda kaj plej grava muzeo sub la kuratoreco de la Flandra Komunumo. Tiu kolekto estas reprezentanto de arta produktado kaj entuziasmo por arto en Antverpeno, Belgio kaj en Nederlando, kaj norde kaj sude, ekde la 15-a jarcento.

La kolekto de la RBMA donas tre kompletan superrigardon de la artaj evoluoj de la regiono, kaj precipe montras la artajn evoluojn en Antverpeno, precipe en la 16-a kaj 17-a jarcentoj, kiam la urbo estis unu el la plej gravaj artcentroj en Eŭropo .

Ĝis la alveno de la Muzeo de Nuntempa Arto Antverpeno (MUHKA), la Muzeo ankaŭ provis aĉeti verkojn de (ĉefe belgaj) nuntempaj artistoj. Dum la 19-a kaj 20-a jarcentoj, verkoj de vivantaj majstroj estis akiritaj, disponigante superrigardon de artaj evoluoj en Belgio kaj eksterlande. La KMSKA havas la plej grandan kaj plej diversan Ensor-kolekton en la mondo.

Sur la supra etaĝo estas montritaj verkoj de la tielnomita "Flandraj Primitivuloj", Jan van Eyck, Rogier van der Weyden, Dirk Bouts kaj Hans Memling. Quentin Massijs, Joachim Patenier, Frans Floris kaj Marten de Vos kiel reprezentantoj de la Renesanco kaj barokaj pentristoj kiel ekzemple Peter Paul Rubens, Anthonis van Dyck kaj Jacob Jordaens ankaŭ estas montritaj. Belga pentrarto de la 19-a jarcento ĉeestas kun Nicaise de Keyser kaj Hendrik Leys, Henri de Braekeleer kaj James Ensor. Ne-belgaj ĉefverkoj estas reprezentitaj, ekzemple, fare de Jean Fouquet, Simone Martini, Frans Hals aŭ Antonello da Messina kun sia krucumo.

La teretaĝo estas malfermita al arto de la 20-a jarcento kun verkoj de Rik Wouters, Constant Permeke kaj René Magritte.

La muzeo estis fermita por renovigadoj de 2011 ĝis 2022 . Ĝi remalfermiĝis la 24-an de septembro 2022 .

Specife, artistoj ekspoziciitaj en la muzeo inkluzivas:
* 15-a jarcento
** Jan van Eyck
** Jean Fouquet
** Rogier van der Weyden
** Hans Memling
* 16-a jarcento:
** Frans Floris de Vriendt
** Quinten Matsijs
** Joachim Patinir
** Marten de Vos
** Gillis Coignet
* 17-a jarcento:
** Erasmus de Bie
** Jan Brueghel la pliaĝa
** Antoon van Dyck
** Frans Hals
** Jacob Jordaens
** Theodoor Rombouts
** Petro Paŭlo Rubens
* 19-a jarcento:
** James Ensor
** Auguste Rodin
** Henry Van de Velde
** Fernand Khnopff
** Alexandre Cabanel
* 20-a jarcento:
** Pierre Alechinsky
** René Magritte
** Jacob Smits
** Gustave Van de Woestijne
** Rik Wouters

## Galerio 

Dosiero:Jan_van_Eyck_053.jpg|Jan van Eyck *Virgulino Maria ĉe la Fonto*
Dosiero:Jean_Fouquet_005.jpg|Jean Fouquet *Virgulino kaj Infano*
Dosiero:Antonello_da_Messina_027.jpg||Antonello da Messina *Krucumo kun Maria kaj Johano*
Dosiero:Hans_Memling_054.jpg|Hans Memling *Portreto de viro kun romia monero*
Dosiero:Tizian_105.jpg|Tiziano *Aleksandro la 6-a prezentas Jacopo Pesaron al Sankta Petro*
Dosiero:Quentin_Massys_003.jpg|Quinten Matsijs *Sankta Magdalena*
Dosiero:Anthonis_van_Dyck_029.jpg|Antonis Van Dijk *Portreto de la artisto Martena Pepina*
Dosiero:Amedeo_Modigliani_056.jpg|Amedeo Modigliani *Sesila nuda*

## Referencoj 
## Vidu ankaŭ 
* Reĝaj muzeoj por Belaj Artoj de Belgio

## Eksteraj ligiloj 
*  
* Virtuala travojaĝo de la Reĝa Muzeo pri Belarto provizita de Google Arto & Kulturo

Kategorio:Artmuzeoj en Belgio
Kategorio:Koordinatoj sur Vikidatumoj
Kategorio:Informkesto mapligilo sen OSM-rilata ID sur Vikidatumoj
Kategorio:Antverpeno